Here is a page extracted from Wikipedia that may contain CSS, HTML, and a lot of unformatted text.

Title: Castiello de Mirapeix
Content: Lo castiello de Mirapex u Mirapeix yera un castiello medieval navarro de la Ribera Navarra que cusiraba la muga con Aragón.

Historia 
Primero se cita como uno de los muitos castiellos de la muga con Aragón chunto con lo de Moriello de las Limas, dimpués se cita como una demarcación d'este Moriello. En 1214 pareix cambear lo nombre por Torre de Mari Juan, encara que ta otros a Torre de Mari Juan ye un edificio diferent. Lo escachoron pa tener materials pa fer una carretera.

Etimolochía 
Las variants de lo nombre en textos latinos u romances son: Mirapiex, Mirapex, Mirapeys, Mirapeiss, Mira peiss, Mirapisce, Mira pisce, Mirapege.

Lo toponimo amaneix en los Libros de Comptos Reyals de los sieglos XIII y XIV como un termin de Tudela que muga con Val de Tellas. Encara siga lo nombre d'un termin y d'un castiello no esisten pruebas que existise un nuclio de población con ixe nombre baixo lo castiello en ixe termin.

Lo toponimo Mirapeix ye d'alcuerdo con la fonetica aragonesa (PISCIS > peix), igual que lo Miralpeix fragatín y lo Miralpeix de Capiella, y significa puesto a lo costato d'un río que leba peixes u bien encarato ta los peixes d'alcuerdo con Coromines en l'Onomasticon Catoloniae.

Vinclos externos 
 .
  Castiello de Mirapeix en www.Castillos.net.
  Castiello de Mirapeix en www.Ibercastillos.org.

Referencias 

Castiellos de Navarra